CELEX: 62010TA0422
Language: ro
Date: 2015-07-15 00:00:00
Title: Cauza T-422/10: Hotărârea Tribunalului din 15 iulie 2015 – Trafilerie Meridionali/Comisia („Concurență — Înțelegeri — Piața europeană a oțelului pentru precomprimare — Stabilirea prețurilor, împărțirea pieței și schimbul de informații comerciale sensibile — Decizie prin care se constată o încălcare a articolului 101 TFUE — Încălcare unică, complexă și continuă — Proporționalitate — Principiul individualizării pedepselor și a sancțiunilor — Fond”)

14.9.2015   
            
            
               RO
            
            
               Jurnalul Oficial al Uniunii Europene
            
            
               C 302/38
            
         Hotărârea Tribunalului din 15 iulie 2015 – Trafilerie Meridionali/Comisia
   (Cauza T-422/10) (1)
   
   ((„Concurență - Înțelegeri - Piața europeană a oțelului pentru precomprimare - Stabilirea prețurilor, împărțirea pieței și schimbul de informații comerciale sensibile - Decizie prin care se constată o încălcare a articolului 101 TFUE - Încălcare unică, complexă și continuă - Proporționalitate - Principiul individualizării pedepselor și a sancțiunilor - Fond”))
   (2015/C 302/48)
   Limba de procedură: italiana
   
      Părțile
   
   
      Reclamantă: Trafilerie Meridionali, fostă Emme Holding SpA (Pescara, Italia) (reprezentanți: G. Visconti, E. Vassallo di Castiglione, M. Siragusa, M. Beretta și P. Ferrari, avocați)
   
      Pârâtă: Comisia Europeană (reprezentanți: inițial B. Gencarelli și V. Bottka, ulterior V. Bottka și R. Striani și în final V. Bottka și G. Conte, agenți, asistați de P. Manzini, avocat)
   
      Obiectul
   
   Cerere de anulare și de reformare a Deciziei C(2010) 4387 final a Comisiei din 30 iunie 2010 privind o procedură în temeiul articolului 101 TFUE și al articolului 53 din Acordul privind SEE (cazul COMP/38344 – Oțel pentru precomprimare), modificată prin Decizia C(2010) 6676 final a Comisiei din 30 septembrie 2010 și prin Decizia C(2011) 2269 final a Comisiei din 4 aprilie 2011
   
      Dispozitivul
   
   
               1)
            
            
               Anulează articolul 1 punctul 17 din Decizia C(2010) 4387 final a Comisiei din 30 iunie 2010 privind o procedură în temeiul articolului 101 TFUE și al articolului 53 din Acordul privind SEE (cazul COMP/38344 – Oțel pentru precomprimare), astfel cum a fost modificată prin Decizia C(2010) 6676 final a Comisiei din 30 septembrie 2010 și prin Decizia C(2011) 2269 final a Comisiei din 4 aprilie 2011, în măsura în care Comisia a reținut participarea Trafilerie Meridionali SpA, fostă Emme Holding SpA, la componenta paneuropeană a încălcării în cauză de la 4 martie 1997 până la 9 octombrie 2000, a considerat că această participare a privit toronul din trei fire de la 4 martie 1997 până la 28 februarie 2000, și a constatat această participare la practicile anticoncurențiale în perioada cuprinsă între 30 august 2001 și 10 iunie 2002.
            
         
               2)
            
            
               Anulează articolul 2 punctul 17 din Decizia C(2010) 4387 final, astfel cum a fost modificată prin Decizia C(2010) 6676 final și prin Decizia C(2011) 2269 final.
            
         
               3)
            
            
               Stabilește cuantumul amenzii aplicate Trame la 3,2 milioane de euro.
            
         
               4)
            
            
               Respinge în rest acțiunea.
            
         
               5)
            
            
               Fiecare parte suportă propriile cheltuieli de judecată în ceea ce privește cauza T-422/10.
            
         
               6)
            
            
               Trafilerie Meridionali suportă, în afara propriilor cheltuieli de judecată, pe cele ale Comisiei Europene în ceea ce privește cauza T-422/10 R.
            
         
      (1)  JO C 317, 20.11.2010.